Publication: Magyar Közlöny
Issue: MK-2002-49 (Year: 2002, Number: 49)
Era: 1990-2004
Section: a fenti szempontokra szorítkozhat. [4/1993. (II. 12.) AB határozat ABH 1993. 48., 65—66.]
Paragraph Index: 295

a fenti szempontokra szorítkozhat. [4/1993. (II. 12.) AB határozat ABH 1993. 48., 65—66.] Az Alkotmánybíróság azonban következetesen elutasította az olyan szervezetek kárpótlási (vagy egyéb vagyonjuttatási) igényét, amelyek alkotmányos jogokhoz vagy feladatokhoz nem kötõdnek szorosan, illetve az adott szervezetek valamely alapjog megvalósításának nem egyedüli vagy szükségszerû eszközei. Így a társadalmi tulajdon lebontásához kapcsolódva az Alkotmánybíróság nem állapított meg alkotmányellenességet a jogi személyek tágabb körének — civil szervezeteknek, különbözõ társulásoknak — a vagyonjuttatásból való kimaradása tekintetében (lásd: 1395/E/1996. AB határozat ABH 1998. 667.; 707/B/1997. AB határozat ABH 2000. 702.). Az önkormányzatok tulajdonszerzését illetõen meghatározó jelentõségû megállapításokat tartalmaz a 16/1991. (IV. 20.) AB határozat. E döntésben az Alkotmánybíróság rámutatott, hogy a társadalmi tulajdon lebontása során a tulajdoni rendszert átalakító törvények az önkormányzatok tulajdonszerzését nem polgári jogi jogutódlással biztosítják, hanem az átalakulást az új tulajdoni rendszert kialakító törvényhozás valósítja meg, mindenkori gazdasági és politikai céljait követve. Az Alkotmánybíróság állásfoglalása szerint, amíg egy érintett vagyontárgyra nézve az átalakulás nem következett be, nincs joga az új tulajdoni forma jövendõ alanyának arra, hogy a tulajdonszerzés feltételeit meghatározza, illetõleg befolyásolja. Az új tulajdon védelme az átalakulás folyamatának megtörténte után következik be, azt követõen azonban a tulajdon alkotmányos védelme teljessé válik (ABH 1991. 58., 63—64.). Az Alkotmánybíróság a 2100/B/1991. AB határozatában kifejtette, hogy az államnak az önkormányzatok tulajdonába adandó vagyoni kör meghatározására nézve is meglehetõsen nagy a törvényhozói és tulajdonosi szabadsága (ABH 1992. 554., 556—557.). „Az Alkotmányból nem vezethetõ le az, hogy az állam bizonyos, meghatározott vagyontárgyakat köteles az önkormányzatok tulajdonába adni.” [36/1998. (IX. 16.) AB határozat ABH 1998. 263., 266.] Az Alkotmánybíróság e határozataiból megállapítható, hogy az önkormányzatok tulajdonhoz való juttatása nem a múltból ered, hanem az Alkotmánynak az 1990. évi LXIII. törvénnyel történõ módosítása alapján megállapított, a „helyi önkormányzatok” címet viselõ IX. fejezetébõl, azon belül is a választópolgárok helyi önkormányzáshoz való jogából. Az Alkotmány 44/C. §-ába foglalt felhatalmazás alapján született a helyi önkormányzatokról szóló 1990. évi LXV. törvény, amelynek 107. §-a az önkormányzati tulajdon elsõ körérõl rendelkezett, majd az önkormányzatok tulajdonhoz való juttatásának jelentõs állomása volt az

Source: https://magyarkozlony.hu/hivatalos-lapok/e494d8a0417393ea691884ae660b63ad3ee98002/dokumentumok/51717f9a0c906de29663a4995c3a93c453dd5903/letoltes